GHID pentru întocmirea conditiilor generale privind furnizarea serviciilor postale Conditiile generale privind furnizarea serviciilor postale au continutul minim prevazut în Regimul de autorizare generala pentru furnizarea serviciilor postale, iar acestea vor face parte din oferta comerciala a furnizorului si vor reprezenta clauzele generale ale contractului pe care acesta îl va încheia cu expeditorul Nota: Conditiile generale privind furnizarea serviciilor postale trebuie sa fie astfel redactate încât sa poata fi usor întelese de catre utilizatori Prin urmare, se va evita utilizarea de notiuni sau de prevederi neclare ori de natura a crea confuzie, cum ar fi, spre exemplu, folosirea unor termeni precum"expeditie", "marfa", etc , notiuni ce nu se regasesc în legislatia în vigoare aferenta domeniului serviciilor postale, ori referiri la notiuni precum "transport" uzitate cu sensul de "furnizare" ori "livrare" sau "ridicare" cu sensul de "colectare", respectiv redenumirea serviciilor postale reglementate prin actele normative ca servicii standard/de sine statatoare, etc Conditiile generale trebuie sa cuprinda în mod obligatoriu urmatoarele: 0 Date de identificare a furnizorului de servicii postale (denumire; CUI/CIF; sediul social; etc ) 1 Conditii de acceptare a trimiterilor postale, respectiv reguli pe care trebuie sa le îndeplineasca trimiterea postala pentru încheierea ori executarea contractului de furnizare a serviciilor postale Aceste conditii pot privi: • dimensiunile si greutatea trimiterii postale • modul de ambalare sau gradul de prelucrare a trimiterii postale • modul de completare a datelor de identificare si a adresei destinatarului/expeditorului • numarul minim sau maxim de trimiteri postale care pot face obiectul serviciului postal • trimiterile postale ce pot fi refuzate la colectare (ex trimiteri postale care nu pot fi prelucrate cu personalul si mijloacele obisnuite de care dispune furnizorul; a caror colectare este interzisa de dispozitiile legale; etc ) • zonele geografice în care furnizorul poate livra trimiterile postale prin mijloace proprii si zonele geografice în care poate asigura livrarea prin intermediul unui alt furnizor • dovada identitatii/calitatii de reprezentant al expeditorului a persoanei care depune trimiterea postala la punctul de acces deservit personal • în cazul serviciului Ramburs, al serviciului Mandat postal pe suport hârtie si al serviciului de trimitere cu valoare declarata: limita maxima admisa a Rambursului, a mandatului postal, respectiv a valorii declarate; • modalitatile de plata a tarifului serviciului postal • moneda (admisa) în care se poate face colectarea, respectiv achitarea sumelor de bani în cazul serviciului Mandat postal pe suport hârtie, precum si în cazul serviciului Ramburs Nota: Secretul trimiterilor postale este inviolabil, retinerea, deschiderea sau divulgarea continutului trimiterilor postale fiind permisa numai în conditiile legii 2 Conditii de calitate pe care urmeaza sa le îndeplineasca serviciile postale, adica indicarea expresa a timpilor de livrare pentru toate sau fiecare dintre tipurile de servicii postale indicate în notificare, timpi pe care furnizorul se obliga sa îi respecte Suplimentar acestora: - în cazul serviciului Ramburs se va indica, expres, termenul de returnare a contravalorii trimiterii postale care face obiectul serviciului Ramburs; - în cazul serviciului Confirmare de primire se va indica, expres, termenul de returnare catre expeditori a dovezii privind predarea trimiterii postale care face obiectul serviciului Confirmare de primire 3 Furnizorul îsi poate stabili termen de pastrare în vederea predarii catre destinatar a trimiterii postale Nota: Termenul nu poate fi mai mic de 5 zile de la data avizarii destinatarului 4 Stabilirea conditiilor în care este angajata raspunderea contractuala a furnizorului fata de expeditor Conditiile pot privi: • cauzele care angajeaza raspunderea furnizorului: pierdere, furt, distrugere, deteriorare, întârziere, neexecutarea caracteristicilor suplimentare ale serviciilor, etc ; • modul de calcul si cuantumul despagubirilor; • clauzele de agravare a raspunderii Nota: În cazul în care furnizorul nu stabileste conditiile în care este angajata raspunderea sa fata de expeditor, se vor aplica dispozitiile art 42 si art 44 din Ordonanta de urgenta a Guvernului nr 13/2013 5 Indicarea expresa a termenului de pastrare a trimiterilor postale care nu au fost predate destinatarului si nici returnate expeditorului Nota: Termenul nu poate fi mai mic de 9 luni de la data depunerii trimiterii postale 6 Stabilirea unui mecanism simplu, transparent si accesibil de solutionare a reclamatiilor primite de la utilizatori, în special în ceea ce priveste pierderea, furtul, distrugerea totala/partiala, deteriorarea trimiterilor postale, precum si nerespectarea conditiilor de calitate a serviciilor Mecanismul de solutionare a reclamatiilor trebuie sa prevada, obligatoriu: A Persoana care poate introduce reclamatia (trebuie prevazut în mod expres ca reclamatia poate fi introdusa atât de expeditor, cât si de catre destinatar) B Modurile de transmitere si de confirmare a primirii reclamatiei (ex reclamatia se poate depune personal, comunicându-se reclamantului numarul sub care a fost înregistrata; se poate transmite prin serviciul confirmare de primire; etc ) C Termenul de introducere a reclamatiei prealabile Nota: Termenul nu poate fi mai mic de 6 luni, calculat de la data depunerii trimiterii postale D Proceduri care sa permita solutionarea echitabila si prompta a reclamatiilor, în special în ceea ce priveste dovezile acceptate (ex se va stabili procedura, referindu-se, dar nelimitându-se, la pasii ce se vor urma de catre furnizor în vederea solutionarii cazului; punerea la dispozitie de catre reclamant a datelor relevante privind evenimentul; dovezile necesare solutionarii reclamatiei ce trebuie depuse de catre reclamant, cum ar fi ambalajul trimiterii postale, factura ori chitanta care atesta plata serviciului, procesul verbal de constatare, etc ) E Termenul de solutionare a reclamatiei Nota: Termenul nu poate fi mai mare de 3 luni, calculat de la data introducerii reclamatiei F Un sistem adecvat (din punct de vedere al termenului si al modului de plata) de rambursare sau compensare a prejudiciului, în cazul reclamatiilor întemeiate (se va indica, în mod expres, termenul în care se va efectua plata, precum si modalitatea de plata, inclusiv moneda aferenta, care se poate face, spre exemplu, în numerar, prin ordin de plata, etc ) Nota: În cazul Serviciului Express vor mai fi prevazute si urmatoarele conditii specifice: 1 Conditiile în care este angajata raspunderea furnizorului fata de expeditor pentru predarea cu întârziere a trimiterilor postale ( Ex despagubiri acordate) 2 Indicarea expresa a timpilor de livrare garantati - care încep de la acceptarea trimiterii postale - si care trebuie sa respecte urmatoarele cerinte: • pentru trimiterile postale interne - timpii de livrare nu vor depasi 12 ore în aceeasi localitate, 24 de ore între resedintele de judet si intrajudetean, 36 de ore între oricare alte localitati; • pentru trimiterile postale internationale - timpul cât trimiterea postala se afla pe teritoriul României nu poate depasi limitele de mai sus, iar timpul cât trimiterea postala se afla în afara teritoriului României nu poate depasi timpul în care aceeasi trimitere postala s-ar afla în afara teritoriului României în cazul în care ar face obiectul serviciului postal standard prestat de furnizorii de serviciu universal 1 